  Майя Бывальцева Вань мылкыд карисьёс удмурт кыллэсь историзэ тодэмзэс эскерыны быгато. 30 юанъёс «Бадӟым удмурт диктант» ӵектослэн нимлыко  интыямын. Удмурт кыллэн грамматикаеныз герӟаськем, кылэз эскерем тодосчиос, выль кылъёс кылдытэм муртъёс сярысь юанъёс удмурт но ӟуч кылъёсын сётэмын, соин ик кылэз умой валасьтэм адямиос но пыриськыны быгато. Йылпумъянъёсты, озьы ик шонер валэктонъёсты тестэз ортчем бере ик тодыны луэ Сайт 4-тӥ оштолэзе ужаны кутскиз, вить нуналскын тодон-валанзэ 150-лэсь трос адями эскериз ни. Тодэ вайытом, 4-тӥ оштолэзе, нырысетӥ удмурт нылкышно кылбурчилэн Ашальчи Окилэн вордскем нуналаз, удмурт кылын шонер гожъяськыны быгатэмез эскерон ортчиз. Бадӟым удмурт диктантлы текстэз Вячеслав Ар-Серги гожтӥз. Туэ ужрад Удмуртилэн кунлыкезлы 100 ар тырмонлы тупатэмын вал, соин ик гожъясь текстсэ удмурт калыклэн кунлык басьтонэзлэн кутсконаз сылӥсь Максим Прокопьевлы сӥзиз. Диктантлы йылпумъянъёсты ужрадлэн сайтаз 30-тӥ оштолэзе шараялозы. Тегъёс: Мерлык Ижкар Удмуртия удмурткыл Бадӟымудмуртдиктант Удмуртилэнкунлыкезлы100ар 100ар  